Hyvät katsojat!
Ranskan presidentti Macron totesi 8. elokuuta, -
että syksy tulee olemaan vaikea.
Valtalehti Le Figaro kuittasi seuraa- vana päivänä tämän kommentin -
ja totesi, että Macron on väärässä.
Syksy ei tulemaan vaikea, vaan se tulee olemaan apokalyptinen.
Mitä se tarkoittaa? Puhutaan Johanneksen apokalypsista.
Se viittaa Ilmestyskirjaan. Kivet huutavat.
Täysin maallistunut valtalehti Le Figaro puhuu apokalypsista.
Tämä osui kyllä kohdalleen, koska toinen aalto vyöryy tsunamin lailla -
ei vain Ranskassa, vaan Espanjassa, Italiassa, -
Kreikassa, joka puolella.
On siis tapahtumassa se, mitä pelättiin, -
kun rajoitukset purettiin liian aikaisin poliittisista syistä.
Le Figaro toteaa myös, että tämä taistelu COVID-19:ää vastaan -
on muuttunut poliittiseksi.
Niinhän se on Suomessakin ollut heti alusta alkaen, -
kun tyrmättiin Sauli Niinistön ehdotus epäpoliittisesta nyrkistä, -
joka olisi ottanut komennon tässä taistelussa.
Suomi on nyt kuin laiva, joka ajelehtii ilman peräsintä.
On puhuttu myös globalisaatiosta.
Onko tässä poliittinen taistelu globalisaatio vs. kansallisvaltio?
Voi olla. Globalisaatiohan on lännen idea rajojen poistamiseksi.
Näin saadaan työvoiman/tavaroiden vapaa liikkuvuus.
Se on ollut vain länsivaltojen idea. Eivät muut sitä halua.
Tehokkain globalisaation eli maailmankylän tappaja on Kiina, -
joka on tästä rytäkästä selvinnyt hyvin -
ja kontrolloi tiukasti rajojaan ja pitää huolta.
Sillä on tavallaan Kiina ensin -politiikka.
Tästä ei ole tarpeeksi puhuttu, koska yleensä on moitittu -
presidentti Donald Trumpin Amerikka ensin -politiikkaa.
Arvovaltaisen tartuntatautiviraston CDC:n johtaja -
varoitti 17.8., että syksystä voi tulla -
pahin kansanterveyskriisi koskaan USA:n historiassa.
Israel National News kysyi muutama päivä sitten, -
käynnistääkö korona maailman- laajuisen kaaoksen.
Perusteluna on tietysti, että vasta noin 3/1000 ihmisistä on -
todistettavasti sairastanut tämän taudin - siis hyvin vähän.
Todennäköisesti silti enemmän, mutta todistettavasti noin 3/1000.
Lähes miljoona ihmistä on pian kuollut.
Suomessakin vain runsas 1/1000 suo- malaisista on sairastanut koronan.
Kovin alussa siis ollaan. Keskikesän unelma taudin häviämisestä -
osoittautui virheelliseksi. Samoin rajoitusten purkaminen -
osoittautui erittäin pahaksi virheeksi.
Tuhansien miljoonien käyttäminen ensimmäisen aallon aikana -
hukataan nyt, kun ei varauduttu toiseen aaltoon -
eikä oltu riittävän varovaisia.
Tämä on suuri vahinko. Ei meillä ole varaa taas laittaa -
luultavasti ensimmäistä pahempaan toiseen aaltoon -
uusia tuhansia miljoonia euroja.
Tässä on käynnissä déja vu -ilmiö eli tämä on nähty jo aiemminkin.
Virheet toistuvat yllättävän täsmällisesti, -
ikään kuin ei olisi mitään opittu ensimmäisen aallon virheistä.
Ensimmäisen aallon aikana maahan pääsi epidemia-alueilta -
Italiasta, Itävallasta väkeä, joka suoraan lentokoneesta paineli -
yleisiin kulkuvälineisiin ja kauppoihin ilman kontrollia.
Tämähän oli se kammottava virhe keväällä, -
kun ensimmäinen aalto käynnistyi. Onko tästä mitään opittu?
Ei yhtään mitään. Satamassa tarjotaan -
vapaaehtoista testausta, johon vain ehkä puolet osallistuu.
Skopjessa/Turussa käynnistettiin paikallisilla auktoriteeteilla -
pakollinen testaus (hieno asia), -
mutta siitäkin erään lennon 25 matkustajaa kieltäytyi.
Satoja on altistunut Suomessa: kouluissa, opistoissa, kapakoissa jne.
Testaus on osoittautunut luvattoman hitaaksi.
Tässä olisi ollut hyvää aikaa valmistautua siihen.
Tässäkin on vain seisty tumput suorina, eikä testaus toimi.
Siksi tuloksia joutuu odottamaan 2-3 pv.
Jotkut ovat nuhassa töistä pois jopa viikon -
odottaessaan testituloksia. Se on iso kallis lasku kansantaloudelle, -
jopa niin iso, että on harkittu kotitestauskitiä ostettavaksi -
ja jaettavaksi ihmisille, jotta he ottaisivat itse näytteen.
Lentoja ei ole pystytty kontrolloimaan.
Turussa yritettiin ja toimittiin aika pontevasti, mutta sanotaan, -
että ihmisillä on perustuslaillinen oikeus lähteä ja tulla.
Siinä juristit ovat tietysti astuneet mukaan kuvaan.
Miten esim. Australiassa pystytään sulkemaan rajat -
ja pysäyttämään lennot?
Tässä on yritetty ilmailulakia, tartuntatautilakia.
Jopa mielenterveyslakia voisi periaatteessa käyttää.
Siinä on pykälä, että jos on vaarallinen itselleen ja muille, -
voidaan tehdä pakkotoimia.
Tähän tuskin mennään, mutta kyllä lakeja on.
Kyse on siitä, miten ne luetaan ja mitä juristit sanovat.
Ja onko auktoriteettia, joka määrää tekemiset?
Nyt tulee väkeä Suomeen laivoilla/ lentokoneilla jatkuvana virtana -
ja seisotaan tumput suorina tekemättä mitään.
Valmiuslaki olisi pitänyt pitää yllä.
Silloin voisi näihin puuttua ennen kuin on myöhäistä. Nyt ehkä jo on.
Samoin on erittäin ongelmallista, että kun maskisuositus vihdoin tuli -
puolen vuoden viiveellä, -
niin VR:n ja HSL:n matkustajista vain 20 % käyttää maskia.
Viranomaisten mukaan lainsäädäntö ei taivu maskipakkoon.
Jos juristien mielestä näin on, pitää ottaa valmiuslaki käyttöön -
ja sitten sakottaa maskittomia menossa julkisiin kulkuvälineisiin.
Näin muualla tehdään. Velttoutta ja saamattomuutta viranomaisiltamme.
On paljon puhuttu maskin kalleudesta ja kuka sen maksaa.
Ei se niin kallis ole. Eräs paljon Kiinassa käyvä liikemies sanoi, -
että siellä hinta on 2 snt/kpl -
eli 2 kertakäyttönenäliinan verran.
Suuria määriä tehtynä se ei ole niin kallis.
Sitä paitsi maksuasia olisi voitu ratkaista -
myös poistamalla arvonlisävero maskeilta.
Puhe maskin hinnasta olisi vähän vaimentunut.
Paljon toimenpiteitä voisi tehdä, jos vain olisi halua ja ymmärrystä.
No, keitä ovat ne korkean riskin ulkomailta tulevat henkilöt?
Ne ovat juuri riskimaista palaavia matkailijoita -
ja kausityöntekijöitä ym.
Sieltä tulee noin 50 % Suomen tämänhetkisistä tartunnoista.
Tätä ei tunnuta saavan millään kuriin ja järjestykseen.
Heistä nimittäin testataan vain pieni osa. Järkyttävää!
Tapahtuu ihan samoin kuin keväällä. Tartuntaa tuodaan -
ja viranomaiset seisovat tumput suorina.
Esim. Helsinki-Vantaalle saapuu n. 1 000 matkailijaa/pv riskimaista -
ja ylikin, koska siellä on monta lentoa tulleita -
koneenvaihtajia, jotka pitäisi jäljittää.
Kuinka monta päivittäin tulevista 1 000:sta testataan?
Päivittäin testataan vain noin 70 henkeä!
Loput 930 valuu Suomeen -
ilman mitään kontrollia.
MTV:n Kympin uutisissa eilen 24.8. johtava vantaalainen -
terveysviranomainen sanoi, että ehkä 2 vkon päästä -
saadaan testausta vähän lisättyä.
2 viikon kuluttua! Se pitäisi tehdä heti!
Helsingin satamissa testataan vain satunnaisesti.
Ei tässä toiminnassa ole mitään tolkkua!
Pari tuntia ennen tätä ohjelmaa Helsingin Sanomat julkaisi -
mainion valokuvaaja Kalle Koposen kommentin.
Hän palasi iltapäivällä -
25.8. Helsinki-Vantaan lentoasemalle -
Valko-Venäjän Minskistä.
Tämä HS:n tuore kirjoitus pari tuntia sitten oli otsikoitu: -
Näinkö Suomeen tulee koronan toinen aalto?
Lentokentällä ketään ei kiinnostanut, -
menenkö karanteeniin ja olenko terve.
Mielenkiintoista on, että Minsk-Helsinki -koneessa -
matkustajille jaettiin täytettävä koronalomake, -
josta viranomaiset Suomessa kentällä eivät tienneet mitään!
Valkovenäläisessä koneessa jaetussa lomakkeessa kysyttiin mm., -
miten matkustaja aikoo jatkaa matkaa kentältä.
Piti valita: oma auto, taksi, jatkolento, hakeeko joku kentältä -
tai muu, kuka hakee.
Tässä vaiheessa vielä valokuvaaja Koponen ajatteli tyytyväisenä, -
että lomakkeen perusteella Suomella alkaa olla homma hanskassa.
Ennen allekirjoitusta siinä vielä tiukasti todettiin näin: -
"Lupaan mennä suoraan kotiin ja pysyä karanteenissa 14 päivää."
Karanteenin aikana julkisen liikenteen käyttö kentältä on kielletty.
On kiellettyä oleskella missään tiloissa, -
joissa muiden altistuminen on mahdollista. Ihan hyvä teksti.
No, Koponen käveli koneesta tyytyväisenä vihreää linjaa -
saapumisaulaan ja näki koronainfon.
Hän kysyi suomalaisilta virkailijoilta, tähänkö lomakkeet jätetään.
Virkailijat yllättyivät ja kysyivät: - Ai, mitkä lomakkeet?
- No, koneessa täytetty koronakaranteenilomake.
Virkailija tihrusti paperia ymmärtämättä näkemäänsä.
- Ei meillä mitään tämmöisiä.
Virkailija jäi seisomaan hämmentyneenä.
Koronatiskiä eivät tietoni kiinnostaneet eikä henkilöstö yrittänyt -
mitenkään ottaa haltuun Minskin koneesta pöllähtänyttä parvea.
Vähän matkan päässä oli erivärinen kioski, jossa luki HUS.
- Jaa, teillekö nämä koronalomakkeet kuuluvatkin? kysyi Koponen.
- Mitkä lomakkeet?
Valokuvaaja Koponen seisoi puulla päähän lyötynä.
Hänen kädessään oli yhdentekevä koronapaperi.
- Tajusin, että kukaan vierustovereistani koneessa -
ei ollut täyttänyt lomaketta. Tajusin myös, -
että paperi ei ollutkaan Suomen viranomaisten kysely, -
vaan lentoyhtiön omaa tuotantoa.
Säännötkin ilmaistiin siinä tiukemmin kuin Suomessa.
Kukaan ei ollut pysähtynyt koronatiskeille.
Lähes täysi koneellinen valkovenäläisiä oli jo hajaantunut.
Useimmilla maskit leuan alla roikkuen - jos enää sielläkään.
No, ei se tähän loppunut.
Matkalla autolleen parkkihalliin Koponen pysähtyi vielä kerran.
Siellä yksi Finavian virkailija vahti pientä koronatiskiä -
rautatieasemalle johtavan tunnelin suulla.
Hänelläkään ei ollut mitään hajua mistään.
- Mitä pelleilyä! huudahti Koponen.
Tämmöinen matkustusrajoitushan on ihan yhtä tyhjän kanssa!
- Samaa mieltä, virkailija sanoi.
Siis näinkö asioita tässä maassa hoidetaan?
Puhutaan testauksen kriisistä. Pahasti jonoutuneena se onkin sitä.
Pitäisi testausta älytä kohdentaa niihin, -
jotka todennäköisesti levittävät koronaa.
Puolethan tulee lentokoneen kautta.
Se olisi kuitenkin paljon tehokkaampi estämistapa, -
kuin testausten laajentaminen vähäriskiseen väestöön.
Sitten sanotaan, ettei voi pakkotestata.
Mikä ihme sen estää? Liikenteessäkin poliisi puhalluttaa -
eikä siitä voi kieltäytyä. Juopunut kuski voi aiheuttaa kuolonkolarin.
Samoin koronaa kantava, vapaasti maahan tuleva -
on kuukaudessa tartuttanut jo 400 suomalaista -
ja aiheuttanut mahdollisesti jo kuolemantapauksia.
Onhan tämä järkyttävää, kun näitä asioita ei saada kuntoon.
Mitä pitäisi tehdä? Viruksen antigeenin osoittavat pikatestit -
pitäisi ottaa heti käyttöön. Ne ovat 90 %:sti luotettavia -
ja osoittavat käynnissä olevan taudin.
Viranomaisten päätöksenteko on luvattoman kehnoa, amatöörimäistä.
Voidaan kysyä, kontrolloiko hallitus nyt ollenkaan tilannetta -
vai onko hallitus heittänyt pallon terveysviranomaisille. On vai ei?
Pääministeri on tiedotustilaisuuksissa todennut, -
että poikkeusolojen umpeuduttua tartuntatautilain mukaan -
päätökset koronan ehkäisytoimista tekevät aluehallintavirastot.
Onko pallo nyt heillä?
Kun ei ole mitään nyrkkiä, niin missä se kokonaisvastuu on?
Ministeriöt voivat ohjata alaisenaan toimivien virastojen toimintaa -
erilaisin kehotuksin ja suosituksin.
Suositukset ovat pelkkää paperia, yhtä tyhjän kanssa, kuten on nähty.
Ei maskeja kukaan pidä yleisissä kulkuvälineissä.
Kaikki viittaavat kintaalla suosituskaranteenille -
ja häipyvät riskialueen koneesta -
yleisiin kulkuvälineisiin ja kauppoihin.
Tartuntalain mukaan rajoitusten, jotta niitä jämäkästi tehtäisiin, -
pitää olla välttämättömiä yleisvaarallisen tartuntataudin estoon.
Totta kai ne ovat sitä. Tietysti ne on lopetettava heti, -
kun tartunnan vaaraa ei ole. Nyt ajelehditaan ilman suunnitelmaa -
eikä tilannetta ole otettu haltuun ollenkaan.
Ministerit poliittisesti sooloilevat erilaisilla ulostuloillaan -
puhumatta edes kollegojen kanssa. Poliittisia pisteitä kerätään.
Tiedotus on katastrofaalisen kehnoa. Meillä on 1 000 henkeä -
STM:ssä ja THL:ssa, ja tiedotteet ovat väärin!
Puhutaan 50 ja 500 henkilön rajoituksista ihan miten sattuu.
Maskiohjeet ovat sekavat. Jokainen antaa omia ohjeitaan.
Maskiohjeessa lukee mm., että vain 15-vuotiaat osaavat sitä käyttää.
Muualla maailmassa ikäraja on 12. Israelissa puhutaan, -
ettei maskia vaadita alle 5-vuotiaalta. Eivät lapset hölmöjä ole.
Kyllä ne sen osaavat, ehkä aikuisia huolellisemmin, kun asia opetetaan.
Hallituksen strategia on: testaa, jäljitä, eristä ja hoida.
Jäljitä! Yli puolet ei tiedä, mistä tartunta tuli. Ei se toimi.
Eristä! Suositus ei toimi. Pitää olla pakkokaranteeni Kiinan tavoin, -
jos halutaan sen toimivan. Hoida! Riittääkö kapasiteetti -
jos tartunnat kasvavat tätä vauhtia (tänään 43 tartuntaa).
Jos se näin kasvaa, riittääkö meillä hoitokapasiteetti?
Sitä sopii kysyä.
Antigeenitesti olisi ollut käytettävissä jo vaikka kuinka kauan.
Tulos tulee 20 minuutissa. Turkulaisen Arcdia Oy:n laitteita on -
käytössä n. 50 suomalaisasiakkaalla, pääosin yksityisesti.
Tämä on hyvä testi. Oireinen potilas menee vastaanotolle, -
käy testissä ja tapaa sitten lääkärin. Tulos tulee samalla kerralla.
Näin sen pitäisi toimia. Jos jo kaikki käytössä olevat -
Arcdian diagnostiikkalaitteet päivitettäisiin tunnistamaan -
myös COVID-19:ää ja niitä käytettäisiin vain tähän, -
kapasiteetti olisi yhtiön mukaan nyt jopa 50 000 testiä/vrk.
Se olisi todella merkittävä lisä.
Erikoislaboratoriot pystyvät nyt tekemään yli 13 000 PCR-testiä/vrk.
Kapasiteettia aiotaan nostaa 20 000:een.
HUS teki sopimukset vasta viikko sitten eli 18.8. -
4 yksityisen palvelutuottajan kanssa.
Näin hidasta toiminta on! Vasta viikko sitten!
Sen olisi voinut tehdä jo puoli vuotta sitten.
Olisi otettu käyttöön koko nykyinen yksityiseltä saatava kapasiteetti.
HUS-alueen näytteenottokapasiteetin kasvattaminen -
nykyisestä 4 000 testistä 10 000 testiin/vrk edellyttää -
kuitenkin vähint. 600-700 terveyden- huollon ammattilaista lisää.
Ehkä laboratoriohoitajien ohella voisi käyttää näytteenotossa, -
esim. koulutettuja opiskelijoita.
Tätäkin varten tarvittaisiin se valmiuslaki.
On ihan totta, että tämä antigeeni- testi ei ole mikään hopealuoti, -
joka ratkaisisi kaikki testaus- ongelmat.
Se ei ole yhtä herkkä kuin 300-400 euron PCR-testi.
Herkkyys on kuitenkin jopa 90 %:n luokkaa.
Se on halpa ja nopea verrattuna PCR-testiin.
Nyt on Israelissa kehitetty ja hyväksytty käyttöön myös sylkitesti.
Se hyväksyttiin 16.8. Hinta on vain 4 dollaria, -
ja tulokset saa jopa parissa tunnissa.
Testejä on. Niitä pitää vaan ottaa käyttöön -
ja ottaa yksityissektori mukaan.
No, mitä pitäisi tehdä?
Länsi on epäonnistunut katastrofaalisesti tässä asiassa.
HS:ssa oli mainio juttu Kiinaan menneestä toimittajasta.
Hänet pantiin 2 vkon todella tiiviiseen karanteeniin.
Ruoka tuotiin sinne ja se oli todella huolellinen ja tarkka.
Se on ihan erilaista kuin meillä.
Nyt tauti tulee tänne taas ulkomailta täyttä häkää -
eikä mitään ole opittu.
Pahinta on, että meidän asian- tuntijamme eivät vieläkään tajua, -
ettei pelkkä pleksi ihmisten välissä sitä estä, -
vaan se tarttuu ilmatartuntana.
239 asiantuntijaa maailmassa on vahvistanut, -
että kyse on myös ilmatartunnasta, mitä ei vieläkään meillä ymmärretä.
Ei myöskään sitä, että 20 % saa ripulia ja vatsavaivoja, -
ja se voi tarttua myös yleisistä vessoista aerosolina.
Johtopäätös on siis ilman muuta se, -
että Sauli Niinistön peräänkuuluttama -
epäpoliittinen asiantuntijanyrkki olisi ollut ehdoton.
Nyt nähdään, mitä tapahtuu, kun sitä ei käynnistetä, -
ja epidemian vastainen taistelu meni poliittiseksi.
Jos siis kertaan vielä, -
niin testaus ja maski ovat ne avainseikat tässä.
Aiemminkin olen sanonut, että jos kaikille suomalaisille -
olisi hankittu riittävästi FFP2-/FFP3-maskeja, -
tauti olisi jo hävinnyt ja Uudenmaan sulku tms. olisi ollut turha.
Pakkotestaus ja kovat sakot maskittomana liikkumisesta -
yleisissä kulkuvälineissä. Mitä järkeä on suosituksessa, -
jos 20 % tottelee. Vähintään 50 %:n pitäisi käyttää, -
jotta siitä oli yleensä mitään hyötyä.
Epidemian hoito pitäisi ottaa pois poliitikoilta.
Hallituksessa ei ole yhtään lääkäriä ja sen kyllä huomaa.
Hallituksen toiminta on aiheuttanut tähän mennessä -
yli 300 hengen tarpeettoman kuoleman.
Lääkärin kannalta jokainen laimin- lyönnistä johtuva kuolema on -
painajaisuni ja katastrofi.
Epidemian hoito pitäisi siis antaa lääkäreille ja asiantuntijoille -
eikä satunnaisille ministereille, joilla ei ole koulutusta asiaan.
Heidän valtava avustajakaartinsakaan ei näköjään pysty -
edes tiedottamista hoitamaan kunnolla.
Nyt sisärajavalvonta palautettiin -
tosin vasta eilen 24.8. Suomen ja Norjan, Islannin, Kreikan, Maltan, -
Saksan ja Tanskan väliseen liikenteeseen, mutta kuten selvisi, -
niin se ei toimi.
Jos hallituksen omia ohjeita noudatettaisiin, tänne saisi tulla -
ihmisiä vain Vatikaanista, Latviasta ja Unkarista.
Suomi tilasi vihdoin eilen 24.8. -
3 eri rokotetta. Tämä on kuitenkin aika turha toivo.
Eilen näet varmistettiin ensimmäinen tapaus, -
missä koronan sairastanut 33-vuotias mies -
sai n. 4 kk:n päästä sen uudelleen.
Uusintainfektion aiheuttanut virus oli mutatoitunut koronavirus.
Se siis mutatoituu koko ajan. Rokotteesta ei siis luultavasti ole -
hyötyä ja sen voimassaoloaika voi olla muutama kuukausi.
Sitten pitäisi ottaa uusi rokote. Kaikki odottavat siltä pelastusta, -
mutta näin ei tule käymään, koska tauti voi tulla uudestaan -
mutatoituneena viruksena 4-6 kk:n kuluttua.
Muualla maailmassa nyt ymmärretään tämä asia.
Ranskassa alkaa ensi viikolla hallituksen määräyksestä -
maskipakko myös töissä. Työpaikoil- lakin on pidettävä tätä maskia.
Tämähän on erittäin järkevä päätös.
Kun oireettomat potilaat kantavat suuria virusmääriä, -
niin maskia on käytettävä kaikkien. Ei tästä muuten mitään tule.
Ja lapset tartuttavat ihan aikuisten tavoin.
Meillä on nyt Suomessakin ollut tautiryppäitä kouluissa -
ja opistoissa, ravintoloista nyt puhumattakaan.
Maski kaikille ja kova kuri.
Suositukset pois, maskipakko ja sakot päälle. Näin pitää toimia.
Jos ei muu auta, niin valmiuslaki takaisin.
Ei nyt nähdyllä toiminnalla saada -
tätä tautia kuriin. On muistettava, -
että myös lapset voivat sairastua vakavasti. Tauti on hyvin vakava.
Pois poliitikoilta tämän asian hoito!
Siirretään se asiantuntijoille!
Tekstitys: Tuula-Riitta Virrankare